# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. június 30-i ülésére)

**TÁRGY: Kőrösszolg nonprofit Kft.-vel FÜRDŐ ÜZEMELTETÉSI FELADATOK ELLÁTÁSÁRA megkötött támogatási szerződés MÓDOSÍTÁSA**

Kiskőrös Város Képviselő-testülete a 101/2019. (VII.25.) számú határozatában úgy döntött, hogy támogatási szerződést köt fürdő üzemeltetési közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: KŐRÖSSZOLG Kft.) 2019. augusztus 1. napjától 2020. december 31. napjáig terjedő időtartamra. A támogatási szerződés a 2020. évi költségvetés tervezése során felülvizsgálatra és a 23/2020.(II.12.) sz. határozat alapján a módosított szerződés megkötésre került. Tekintettel a veszélyhelyzetre a 31/2020.(XII.21.) számú polgármesteri határozat alapján a támogatási szerződés 2021. június 30. napjáig változatlan feltételek mellett meghosszabbításra került.

A támogatási szerződés 2021.június 30. napjával lejár, a feladatellátásról továbbra is gondoskodni szükséges.

A jelenlegi, valamint az egész 2021. évi veszélyhelyzetre tekintettel célszerű további 6 hónappal a támogatási szerződés időtartamának meghosszabbítása változatlan feltételek mellett.

A támogatási szerződés egyéb elemeit érintő módosítására jelen helyzetben nem kerülne sor, de az év folyamán a látogatottság függvényében támogatási összeg felülvizsgálata szükséges.

A fent leírtaknak megfelelően csak a támogatási szerződés időtartamának módosítása szükséges.

A javaslatot a felügyelő bizottság 2021.06…..-i ülésén tárgyalja.

A fentiek alapján javaslom, hogy a Képviselő-testület a KŐRÖSSZOLG Nonprofit Kft.-vel fürdő üzemeltetési feladatok ellátására megkötött támogatási szerződés módosításáról a határozat-tervezetben foglaltak szerint döntsön.

**Kiskőrös, 2021. június 22.**

**Domonyi László s.k.,**

**polgármester**

**HATÁROZAT- TERVEZET**

A Képviselő-testület

1. egyet ért azzal, hogy a 101/2019. (VII.25.) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződés a jelen határozat melléklete szerinti tartalommal kerüljön módosításra
2. felhatalmazza a polgármestert az 1. pontban megjelölt módosító okirat, valamint a módosításokkal egységes szerkezetbe foglalt támogatási szerződés aláírására.

**Felelős:** Polgármester

**Határidő:** 2021. július 01.